थोड़ा और पीछे जाएं या ऐसे मामलों को देखें तो महत्त्वाकांक्षा और स्मार्टनैस का तानाबाना साफ दिखेगा. अगर पत्नी स्मार्ट और सुंदर है तो वह पति को भाव नहीं देती. घरपरिवार में होने वाले झगड़े इस बात के गवाह हैं. पुरुष सुंदर औरत के प्रति आकर्षित होता है और औरत अपने इस गुण का लाभ उठाती है. वह अपने पति को भी इस गुण से झुकाने की कोशिश में रहती है. मध्यवर्ग के पति को बहुत समझौते करने पड़ते हैं. अपराध की जिस घटना में ऐसे हालात दिखते हैं वहां औरत की सुंदरता भी दिख जाती है. थानाकचहरी तक पहुंचने वाले मामले बताते हैं कि सुंदर औरतें पति को अपने साथ एकल परिवार में रहने का दबाव बनाती हैं. पति इस बात को कबूल करता और जानतासमझता भी है पर कुछ कर नहीं पाता है. स्मार्टनैस और सुंदरता के बीच तालमेल बैठाने में मध्यवर्ग के पतियों को रोज तमाम तरह की मुश्किलों से दोचार होना पड़ता है.